Вучоны-фізік Аляксандр Мілінкевіч быў абраны ў якасці адзінага кандыдата на Кангрэсе дэмакратычных сіл 2 кастрычніка 2005 года, перамогшы Анатоля Лябедзьку, Сяргея Калякіна і Станіслава Шушкевіча. Раней імя Мілінкевіча было больш вядома ў лакальным — гродзенскім — маштабе. Абранне Мілінкевіча было выклікана, хутчэй за ўсё, жаданнем апазіцыі паказаць выбаршчыкам новы твар, то бок здольнасць змяняцца ў палітыцы. Мілінкевічу былі забяспечаны адносна неблагія рэсурсы: на яго працавалі некалькі партый, а таксама шэраг незалежных устаноў і ініцыятыў.